b'\n_START_ARTICLE_\nJustinijanov zakonik\n_START_PARAGRAPH_\nJustinjanov zakonik (tudi Justinjanov kodeks) je izraz za zbirko zakonov, ki jih je zbral bizantinski cesar Justinjan. Zakonik je izrednega zgodovinskega pomena, saj je v njem zbrano vse takratno veljavno rimsko pravo, z zna\xc4\x8daji iz starih virov. Sestavljen je iz Codex justinianus, Digest in Institucij (elementi). Med njimi ne velja splo\xc5\xa1no na\xc4\x8delo, da kasnej\xc5\xa1i zakon razveljavlja prej\xc5\xa1njega. Kodifikacija in novele skupaj pa predstavljajo Corpus iuris civilis._NEWLINE_Codex Iustinianus je nadomestil dotedanje tri kodekse cesarskega prava. Veljati je pri\xc4\x8del 16. aprila 529. Na starej\xc5\xa1e cesarsko pravo se je bilo mogo\xc4\x8de sklicevati samo toliko, kolikor in kakor so bili posamezni predpisi sprejeti v nov zakonik. Prva izdaja iz leta 529 se ni ohranila, ker je bila leta 534 revidirana in vnovi\xc4\x8d razgla\xc5\xa1ena. Iz prve knjige je ohranjen le list z naslovom rubrik. Iz tega seznama spoznamo, da so leta 534 zakonik iz leta 529 znatno spremenili. Institucije so bile namenjene u\xc4\x8dencem rimskega prava.'